
  Bucureşti, 08.02.2007








              Nr.23/230/2006 
AVIZ

asupra propunerii legislative privind unele măsuri pentru vânzarea acţiunilor societăţilor comerciale către salariaţi în cadrul 
procesului de privatizare


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru politică economică, reformă şi privatizare, cu propunerea legislativă privind unele măsuri pentru vânzarea acţiunilor societăţilor comerciale către salariaţi în cadrul procesului de privatizare, transmisă cu adresa nr.P.l.x 948 din 11 decembrie  2006, înregistrată sub nr.23/282 din 12 decembrie 2006.



Consiliul Legislativ a avizat favorabil această iniţiativă legislativă, iar Guvernul a transmis că nu susţine adoptarea propunerii legislative.


Propunerea legislativă a fost respinsă de Senat în şedinţa din 6 decembrie 2006.



Membrii comisiei au dezbătut proiectul de lege în şedinţa din 7 februarie 2007.



În urma dezbaterilor, membrii comisiei au hotărât, cu unanimitate de voturi, să avizeze negativ propunerea legislativă.


Prin obiectul şi conţinutul său, proiectul de lege face parte din categoria legilor ordinare.


Potrivit art.75 din Constituţia României, republicată, Camera decizională pentru această propunere legislativă este Camera Deputaţilor.
PREŞEDINTE,

Iulian Iancu
Consilier,

Silvia Vlăsceanu

